cy en da en la la cy cy cy cy fr sv en en en en ceb en sw de en cs de cy cy cy cy de cy en cy en cy cy cy cy cy es cy cy cy cy en cy fy cy cy en cy cy cy en cy cy
Chwistrelliadau Atal Cenhedlu | Depo
Y brif ffordd mae’n gweithio yw atal yr ofarïau rhag rhyddhau wy (ofyliad) bob mis. Mae hefyd:
Yn tewhau’r mwcws yng ngheg y groth, sy’n ei wneud yn anodd i’r sberm deithio i gyrraedd wy.
Mae’n gwneud leinin y groth yn deneuach sy’n ei wneud yn llai tebygol o dderbyn wy wedi ei ffrwythloni (mae hyn yn golygu efallai na fyddwch yn cael misglwyf).
Am ba hyd mae’n parhau?
Dylech gael chwistrelliad bob 11—12 wythnos. Byddwch yn cael gwybod pryd i ddychwelyd i gael eich chwistrelliad nesaf.
Pa mor effeithiol ydyw?
Cyhyd â’ch bod yn mynychu ar amser i gael chwistrelliad, mae’n fwy na 99% effeithiol. Mae hyn yn golygu, wrth ddefnyddio’r dull hwn, y bydd llai nag un fenyw mewn 100 yn beichiogi mewn blwyddyn.
Nid oes yn rhaid i chi feddwl am ddulliau atal cenhedlu cyhyd â bod y chwistrelliad yn parhau.
Nid yw’n cael ei effeithio gan feddyginiaethau eraill.
Gall leihau misglwyf poenus a helpu gyda symptomau cynfisglwyfol rhai menywod.
Gallwch ei ddefnyddio os nad ydych yn gallu defnyddio estrogenau fel y rheiny yn y bilsen gyfun.
Gallwch ei ddefnyddio os ydych yn bwydo ar y fron.
Ar ôl rhoi’r gorau i’w ddefnyddio, gall eich misglwyf a’ch ffrwythlondeb arferol gymryd peth amser i ddychwelyd.
Gallech brofi gwaedu afreolaidd a all barhau am rai misoedd ar ôl i chi roi’r gorau i gael y chwistrelliad.
Mae rhai menywod yn cael cur pen, acne, newidiadau mewn hwyl a bronnau tyner.
Mae’r chwistrelliad yn parhau am y cyfnod llawn o 11 neu 12 wythnos ar ôl i chi ei gael, felly os ydych yn cael sgil-effeithiau, byddant yn parhau yn ystod y cyfnod hwn a pheth amser wedi hynny—nid oes unrhyw wrthgyffur.
Gwrandewch ar brofiad o gael pigiad (Saesneg yn unig):
> Yn ôl i dudalen 'Pa LARC?'
Mae LARC yn atal beichiogi.
Mae defnyddio condomau yn hanfodol i atal heintiau a drosglwyddiryn yn rhywiol
Mae'r safle hwn wedi cael ei gynhyrchu gan Iechyd Cyhoeddus Cymru
> Terrence Higgins Trust
> Iechyd Cyhoeddus Cymru
> Cynllun Cerdyn C Cymru Gyfan